**Regnskab 2017:**

**Beslagteknik-specialist i Nagold øger sin omsætning med 4,9 %**

**Häfele vokser, især internationalt**

Den internationale Häfele Gruppe der producerer beslagteknik og elektroniske låsesystemer, har afsluttet 2017 med en samlet omsætning på 1,375 milliarder euro (2016: 1,311 milliarder euro). Det svarer til en vækst på 4,9 %. Efter valutatilpasning er det sågar 6,5 %.   
De 37 udenlandske datterselskaber har bidraget med et plus på 6,3 % og moderselskabet og de seks produktionsselskaber i Tyskland med 1,7 %. Næsten alle bearbejdede markeder har udviklet sig positivt. De ”primære vækst-drivere” var i det forgangne år salgsselskaberne i USA, Vietnam og Indien. De asiatiske markeder har oplevet tilvækstrater over gennemsnittet.

Globalt er antallet af medarbejdere steget med 200 til nu 7.600.   
I Tyskland har Häfele 1.600 medarbejdere, herunder 85 lærlinge/studerende.

Med 37 udenlandske datterselskaber og talrige andre salgsorganisationer verden over opererer Häfele i mere end 150 lande.   
I dag genererer virksomheden 80 % af omsætningen udenfor Tyskland. Virksomhedsgruppen servicerer med sine produkter og services de førende møbelproducenter i verden samt arkitekter og planlæggere, håndværk og handel med behovssvarende globale og lokale sortimenter.

Egne produkter fremstilles på en af Häfeles fem fabrikker eller hos en af de 1.500 partnere fordelt over hele verden. Häfele Gruppen fremmer det globale netværk. I den succesrige internationale projektvirksomhed koncentrerer man sig om vækstsektoren ”hospitality” med nye tilbud. Virksomheden er blevet pioner indenfor innovative Smart Home-koncepter. Häfele Connect, en app til smartphones og tablets, forbinder og styrer lys og lyd samt elektriske drivenheder i møbler.

Virksomhedsgruppen har påbegyndt nye forretningsår med optimisme og ser gode muligheder for også at vokse internationalt i 2018.

"Vi forventer en omsætningsvækst på omkring 5 % for hele året", udtaler Sibylle Thierer.   
De planlagte investeringer på omkring 55 millioner euro i markeder, produkter, produktionsanlæg, logistik og service vil også bidrage hertil.

Virksomhedsledelsen ser stadig risici forbundet med de ustabile valuta- og råstofmarkeder samt med den stigende politiske uro og det voksende antal brændpunkter i verden. Ligesom i 2017 vil man reagere fleksibelt og forsigtigt på udviklingen.

Yderligere informationer kan fås hos

Peder Nørgård, Häfele Danmark A/S,

DK-7800 Skive,

tlf.: +45 97 51 15 22 | fax: +45 97 51 12 13,

E-mail: peder.noergaard@haefele.dk

Internet: www.haefele.dk

Billedtekster:

070318\_fig1\_HV\_Bilanz.jpg

Häfeles hovedsæde i Nagold.

070318\_fig2\_TH\_Bilanz.jpg

Direktør Sibylle Thierer

070318\_fig3\_Smart\_Bilanz.jpg

Häfele Connect, en app til smartphone og tablets som Häfele selv har udviklet, forbinder og styrer lys og lyd samt elektriske drivenheder i møbler. Häfele er også pioner på Smart Home-området.

070318\_fig4\_Smart\_Bilanz.jpg

Stort show ved den internationale Interzum-messe i Køln. Her vakte Häfele opsigt med sit set-up af Smart Home.

070318\_fig5\_OneRoom\_Bilanz.jpg

One Room, one Face – one Style. Häfele skaber med sine over 200 produkter i et omfattende, internationalt tilgængeligt hotelsortiment optimale forudsætninger for målgruppeorienteret indretning af hotelværelser.

070318\_fig6\_VZ\_Bilanz.jpg

Bestil i dag, få leveret i morgen – Häfele har skabt sig et godt navn som moderne logistikservicevirksomhed hos sine forretningspartnere i hele verden. På billedet: Pakkelinje med medarbejdere i forsendelsescentret i Nagold.

Fotos: Häfele

**Häfele** er en international familievirksomhed med hovedsæde i Nagold, Tyskland. Virksomheden blev grundlagt i 1923 og servicerer i dag møbelindustrien, arkitekter, entreprenører, snedkere og forhandlere i mere end 150 lande i verden med møbel- og bygningsbeslag samt elektroniske låsesystemer. Häfele udvikler og producerer beslagteknik og elektroniske låsesystemer på fem fabrikker i Tyskland og Ungarn. I regnskabsåret 2017 nåede Häfele Gruppen med en eksportandel på 80 % med mere end 7.600 medarbejdere, 37 datterselskaber og talrige andre forhandlere i hele verden en omsætning på 1,38 mia. euro.